### Кога се сменят маншоните?



Маншоните се диагностицират чрез външен оглед. По маншона не трябва да има пукнатини, цепнатини и скъсвания. Те трябва да прилягат плътно към възела, за който са предназначени. Да не са деформирани и да няма грес или друго смазващо вещество от външната им страна, което е признак за нарушена херметичност и теч.


При идеални експлоатационни условия всеки маншон е разчетен да е изправен за целия срок на възела, който защитава. Например **маншон за кормилна рейка** може да издържи пробег от 150 000 километра, **маншон каре полуоска** от 100 000 до 120 000 километра, а маншон шарнир от 70 000 до 100 000 километра.


Но това е само при идеални условия, а в действителност този срок е съкратен наполовина и дори по-малко заради лошите пътни условия.


Много добра идея е за запазване на маншоните поставянето на [кора под двигател](/kori-pod-dvigatel_tb30/ "кори под двигател") и скоростна кутия. Тя ще изолира окачването и двигателя от вредното въздействие на водата и замърсяванията по пътната настилка и ще удължи експлоатационния срок на механизмите.


Маншоните в автомобила са подложени на различни натоварвания. Затова е необходима периодична проверка и оценка на състоянието им, за да не се пропусне момента, когато трябва да бъдат подменени и да не се допусне повреда на механизмите, които пазят.


